**ΑΝΑΚΟΙΝΩΣΗ**

**(αφορά τους φοιτητές του Α΄, Β΄, Γ΄ και Δ΄ έτους)**

ΔΗΛΩΣΗ ΜΑΘΗΜΑΤΩΝ

ΕΑΡΙΝΟΥ ΕΞΑΜΗΝΟΥ 2017-2018

Σας γνωρίζουμε ότι οι δηλώσεις μαθημάτων των πρωτοετών, δευτεροετών, τριτοετών και τεταρτοετών φοιτητών για το εαρινό εξάμηνο του ακαδ. έτους 2017-2018 θα πραγματοποιηθούν από την **Τετάρτη 28 Μαρτίου 2018 έως και την Τετάρτη 18 Απριλίου 2018**.

Για να πραγματοποιηθεί η δήλωση μαθημάτων σας πρέπει να μπείτε στην ιστοσελίδα <https://progress.upatras.gr/>. Για τη σύνδεσή σας θα χρησιμοποιήσετε το username και το password που έχετε λάβει κατά την εγγραφή σας. Αν κάποιος έχει πρόβλημα με τον κωδικό του ή έχει τον έχει χάσει θα απευθύνεται στο Τμήμα Δικτύων του Πανεπιστημίου (τηλ. 2610-969651, 2610-969650 ή στο email: helpdesk@upatras.gr)

Να ακολουθήσετε με προσοχή τις οδηγίες του εγχειριδίου που θα βρείτε ανοίγοντας την παραπάνω ιστοσελίδα. Αν κάποιος αντιμετωπίζει πρόβλημα κατά την υποβολή της δήλωσης θα απευθύνεται στην υπηρεσία του Ψηφιακού Άλματος του Πανεπιστημίου στο email: itdesk@upatras.gr

**Ενημερωτικό σημείωμα για τη δήλωση μαθημάτων Β, Δ, ΣΤ και Η εξαμήνου :**

**B εξάμηνο:**

Αγαπητοί φοιτητές σας γνωρίζουμε ότι, για να κάνετε δήλωση μαθημάτων, πρέπει πρώτα να κάνετε ανανέωση της εγγραφής σας.

Σύμφωνα με το πρόγραμμα σπουδών του Τμήματος μπορείτε να δηλώσετε έξι μαθήματα, τέσσερα υποχρεωτικά μαθήματα και δύο μαθήματα επιλογής.

Με βάση τον Οδηγό Σπουδών του Τμήματος έχετε δικαίωμα να επιλέξετε μάθημα επιλογής από τα προσφερόμενα επιλεγόμενα μαθήματα του δευτέρου και του τετάρτου εξαμήνου.

**Προσοχή:** Αν επιλέξετε κάποιο από τα παρακάτω μαθήματα, πρέπει να προσέξετε να επιλέξετε αυτό που ο κωδικός του λήγει σε **Α.** Δηλαδή**:**

1. Μεσαιωνικό, αναγεννησιακό και ελισαβετιανό θέατρο **ΠΘ021Α**
2. Δραματουργική ανάλυση ΙΙ: κείμενα της νεότερης δραματουργίας **ΘΕ045Α**
3. Αρχαία ελληνική τραγωδία ΙΙ: Σοφοκλής **ΑΘ 013Α**
4. Η ελληνική κωμωδιογραφία στον 20ο αιώνα **ΝΘ315Α**
5. Σκηνικές προσεγγίσεις του αρχαίου δράματος στους νεότερους χρόνους: Παγκόσμιο θέατρο **ΑΘ116Α**
6. Το ελληνικό θέατρο σκιών **ΝΘ314Α**

**Δ εξάμηνο:**

Αγαπητοί φοιτητές σας γνωρίζουμε ότι, για να κάνετε δήλωση μαθημάτων, πρέπει πρώτα να κάνετε ανανέωση της εγγραφής σας.

Σύμφωνα με το πρόγραμμα σπουδών του Τμήματος μπορείτε να δηλώσετε έξι μαθήματα, πέντε υποχρεωτικά μαθήματα και ένα μάθημα επιλογής.

Με βάση τον Οδηγό Σπουδών του Τμήματος έχετε δικαίωμα να επιλέξετε μάθημα επιλογής από τα προσφερόμενα επιλεγόμενα μαθήματα του δεύτερου και του τέταρτου εξαμήνου.

Όσοι δεν έχουν περάσει το προαπαιτούμενο μάθημα «Εισαγωγή στο αρχαίο θέατρο» δεν μπορούν να δηλώσουν μαθήματα της κατηγορίας Αρχαίου Θεάτρου (ΑΘ) και όσοι δεν έχουν περάσει το προαπαιτούμενο μάθημα «Εισαγωγή στη θεατρολογία» δεν μπορούν να δηλώσουν μαθήματα των κατηγοριών Νεοελληνικού Θεάτρου (ΝΘ), Θεωρίας θεάτρου και δράματος (ΘΕ) και Παγκοσμίου Θεάτρου (ΠΘ).

Επίσης, πέραν των έξι μαθημάτων του τετάρτου εξαμήνου μπορείτε να δηλώσετε και όσα μαθήματα οφείλετε από το δεύτερο εξάμηνο (έως τέσσερα υποχρεωτικά και δύο επιλεγόμενα).

**ΣΤ εξάμηνο:**

Αγαπητοί φοιτητές σας γνωρίζουμε ότι, για να κάνετε δήλωση μαθημάτων, πρέπει πρώτα να κάνετε ανανέωση της εγγραφής σας.

Σύμφωνα με το πρόγραμμα σπουδών του Τμήματος μπορείτε να δηλώσετε έξι μαθήματα, πέντε υποχρεωτικά μαθήματα και ένα μάθημα επιλογής.

Σε περίπτωση που δεν έχετε περάσει τα προαπαιτούμενα μαθήματα δεν θα μπορείτε να κάνετε δήλωση μαθημάτων στις αντίστοιχες κατηγορίες.

Με βάση τον Οδηγό Σπουδών του Τμήματος έχετε δικαίωμα να επιλέξετε μάθημα επιλογής από τα προσφερόμενα επιλεγόμενα μαθήματα του δεύτερου, του τέταρτου, του έκτου και του όγδοου εξαμήνου.

Επίσης, πέραν των έξι μαθημάτων του έκτου εξαμήνου μπορείτε να δηλώσετε και έως έξι μαθήματα που οφείλετε από τα προηγούμενα έτη.

**Προσοχή:**

α) Οι φοιτητές που δεν έχουν προβιβάσιμο βαθμό στο μάθημα «Σεμινάριο Ι (Αρχαίο θέατρο): Εισαγωγή στημεθοδολογία της επιστημονικής εργασίας**»** ΣΕΜ 071 μπορούν να δηλώσουν το μάθημα «Σεμινάριο ΙΙΙ (Νεότερο θέατρο με έμφαση στο δράμα)» με κωδικό **ΣΕΜ073Α.**

β) Οι φοιτητές που χρωστούν τα μαθήματα:

1. «Αναγεννησιακό και ελισαβετιανό θέατρο –Σαίξπηρ» θα δηλώνουν το μάθημα «Μεσαιωνικό, αναγεννησιακό και ελισαβετιανό θέατρο» ΠΘ021

2. « Όπερα, σύγχρονο μουσικό θέατρο και πρακτικές εφαρμογές στη σκηνή» θα δηλώνουν το μάθημα «Όπερα, σύγχρονο μουσικό θέατρο και πρακτικές εφαρμογές στη σκηνή» με κωδικό ΠΘ025Β, το οποίο θα προσμετράται ως υποχρεωτικό της κατηγορίας ΠΘ.

3. «Αρχαία ελληνική τραγωδία ΙΙ: Σοφοκλής» θα δηλώνουν το μάθημα «Αρχαία ελληνική τραγωδία ΙΙ: Σοφοκλής» με κωδικό ΑΘ013Β

**H εξάμηνο:**

Αγαπητοί φοιτητές σας γνωρίζουμε ότι, για να κάνετε δήλωση μαθημάτων, πρέπει πρώτα να κάνετε ανανέωση της εγγραφής σας.

Σύμφωνα με το πρόγραμμα σπουδών του Τμήματος μπορείτε να δηλώσετε έξι μαθήματα, δύο υποχρεωτικά μαθήματα και τέσσερα μαθήματα επιλογής.

Σε περίπτωση που δεν έχετε περάσει τα προαπαιτούμενα μαθήματα δεν θα μπορείτε να κάνετε δήλωση μαθημάτων στις αντίστοιχες κατηγορίες.

Με βάση τον Οδηγό Σπουδών του Τμήματος έχετε δικαίωμα να επιλέξετε μάθημα επιλογής από τα προσφερόμενα επιλεγόμενα μαθήματα του δεύτερου, του τέταρτου, του έκτου και του όγδοου εξαμήνου.

Επίσης, πέραν των έξι μαθημάτων του ογδόου εξαμήνου μπορείτε να δηλώσετε και έως έξι μαθήματα που οφείλετε από τα προηγούμενα έτη.

**Προσοχή:**

Οι φοιτητές που χρωστούν τα μαθήματα:

1. «Αναγεννησιακό και ελισαβετιανό θέατρο –Σαίξπηρ» θα δηλώνουν το μάθημα «Μεσαιωνικό, αναγεννησιακό και ελισαβετιανό θέατρο» ΠΘ021

2. Είδη και μορφές του μουσικού θεάτρου από το 1600 έως και τον 20ο αιώνα» θα δηλώνουν το μάθημα «Όπερα, σύγχρονο μουσικό θέατρο και πρακτικές εφαρμογές στη σκηνή» με κωδικό ΠΘ025C, το οποίο θα προσμετράται ως υποχρεωτικό της κατηγορίας ΠΘ.

Από τη Γραμματεία

Πάτρα, 22 Μαρτίου 2018